kardosdrur/scandi-wiki huggingface dataset:
Thomas Edward Cliffe Leslie

Thomas Edward Cliffe Leslie (født 21. juni 1825 i grevskabet Wexford, død 27. januar 1882 i Belfast) var en irsk nationaløkonom.

Leslie studerede ved universitetet i Dublin filologi og filosofi, senere retsvidenskab og blev 1848 advokat. I 1853 blev han professor i retsvidenskab og nationaløkonomi ved Queen's College i Belfast og ofrede sig fra nu af helt for studiet af økonomiske og sociale problemer. På den teoretiske videnskabs område trådte Leslie i opposition til den rådende klassiske skole, idet han søgte at indføre den fra Tyskland stammende historiske skoles synsmåder i den engelske nationaløkonomi. Hans vigtigste skrifter er to samlinger af mindre afhandlinger: Land Systems and Industrial Economy in Ireland, England and the Continent (1870) og Essays in Political and Moral Philosophy (1879). Videre udgav han Financial Reform (1871), hvori han bekæmpede det indirekte beskatningssystem.

Kilder 

  

Nationaløkonomer fra Irland
Professorer fra Storbritannien
Briter i 1800-tallet
Francis Ysidro Edgeworth

Francis Ysidro Edgeworth (født 8. februar 1845 i Edgeworthstown, død 13. februar 1926) var en irsk økonom. 

1880-91 virkede han som professor, først i logik, fra 1888 i økonomi ved King's College, London. I 1891 efterfulgte han Thorold Rogers som professor i økonomi ved Oxford Universitet. Edgeworth var en grundig kender af de matematiske videnskaber og den teoretiske statistik og tilhørte den teoretisk-matematiske retning inden for økonomien. Han var en af hovedpersonerne i udviklingen af den neoklassiske økonomi i slutningen af 1800-tallet, bl.a. inspireret af vennen William Stanley Jevons. Et af kendetegnene ved de neoklassiske økonomer var netop, at de i høj grad anvendte matematiske metoder og begreber til at udvikle og formulere deres økonomiske teorier.  Edgeworths hovedværk var Mathematical Psychics: An Essay on the Application of Mathematics to the Moral Sciences, der blev udgivet i 1881. De fleste resultater af sine studier har han offentliggjort i tidsskrifterne Journal of the Statistical Society og Economic Journal. Sidstnævnte redigerede han fra tidsskriftets begyndelse i 1891 til 1914.

Edgeworth er kendt af de fleste økonomistuderende i dag som den økonom, der har lagt navn til Edgeworth-boksen, et særligt diagram, der viser markedsligevægtene i en meget simpel markedsøkonomi. Han lagde også grunden til studiet af kernen af en økonomi.

Kilder 

  

Nationaløkonomer fra Irland
Frederikslund

Frederikslund ved Furesøen blev opført cirka 1804 på foranledning af storkøbmanden Frédéric de Coninck, der boede på Dronninggaard (i dag Næsseslottet) ca. en  kilometer vest for Frederikslund. Bygningen blev tegnet af Joseph-Jacques Ramée og var landsted for de Conincks søn, Louis Charles Frédéric de Coninck.

Der blev tilføjet to tårnbygninger i slutningen af det 19. århundrede, men de blev fjernet igen i 1920 i forbindelse med en renovering efter Alf Cock-Clausen. Bygningen har siden ombygningen været anvendt til flere forskellige formål, heriblandt kostskole og børnehjem. I 1978 blev den fredet og i 1991 gennemgribende restaureret. Den anvendes nu igen til privat beboelse.

Såvel Frederikslundsvej, Frederikslundsti og Lille Frederikslund i det umiddelbare nabolag er har fået navn efter Frederikslund.

Noter

Fredede enfamiliehuse, rækkehuse og landsteder i Danmark
Fredede bygninger, konstruktioner og anlæg i Rudersdal Kommune
Henry Edgeworth de Firmont

Henry Allen Essex Edgeworth de Firmont (født 1745 i Edgeworthstown, død 22. maj 1807 i Mitau) var en irsk gejstlig.

Biografi 
Edgeworth blev opdraget i Frankrig, studerede hos jesuitterne i Toulouse og blev derefter i Paris oplært til præst. Ludvig XVI's søster Elisabeth valgte ham til sjælesørger, og det var på hendes foranledning, at Edgeworth, der efter kongedømmets fald havde holdt sig skjult, blev kaldet til Ludvig XVI i hans sidste timer. Edgeworth modtog uden tøven det farefulde kald, han hørte monarkens skriftemål, gav ham sakramentet og fulgte ham til skafottet. Det berømte ord, "Søn af den hellige Ludvig, stig op i himlen", som Edgeworth skal have tilråbt kongen, da guillotinens økse faldt, er en fiktion. Edgeworth kunne nu vente det værste, men for prinsesse Elisabeths skyld blev han endnu en tid i Paris og holdt sig derefter skjult på forskellige steder. I 1796 drog han til England, hvor han blev modtaget med højagtelse, og hvor Pitt tilbød ham en pension, som han dog ikke modtog. Edgeworth drog derefter til Ludvig XVIII i Tyskland, blev hans kapellan og fulgte ham 1798 til Mitau i Kurland. Han bortreves her af en smitsot, medens han plejede de franske krigsfanger. De landflygtige Bourboner anlagde sorg i anledning af hans død. Edgeworths memoirer, som hovedsagelig behandler hans ophold i Paris i revolutionens tid, er udgivne af C. Sneyd Edgeworth (London 1815), i fransk oversættelse i Paris 1815.

Kilder 

 

Katolske præster fra Frankrig
Franskmænd i 1700-tallet
Maria Edgeworth

Maria Edgeworth (født 1. januar 1767 i Black Bourton, Oxfordshire, England, død 22 maj 1849 i Edgeworthstown, County Longford) var en irsk forfatterinde.

Maria Edgeworths far Richard Lovell Edgeworth, der også var forfatter, var gift fire gange og blev far til 21 børn. Sine første år tilbragte hun dels i Oxfordshire, dels i London. Allerede som barn kom hun under indflydelse af faderens ven Thomas Day, forfatter til den pædagogiske fortælling Sandford and Merton og blev stærkt interesseret i opdragelsesspørgsmål. I 1782 flyttede hun med sin familie til Irland, hvor hun levede resten af sit liv; allerede samme år begyndte hun at oversætte madame de Genlis' Adéle et Théodore, en samling breve om opdragelse. Sammen med faderen skrev hun The Parent's Assistant (1800) i 6 bind og Early Lessons (1801). Men foruden af sin virksomhed som forfatter af pædagogisk opbyggelseslitteratur var hun i høj grad optaget af de menneskers liv og færden, blandt hvilke hun levede, og som resultat af hendes iagttagelser her udkom (1800) anonymt Castle Rackrent, der sammen med The Absentee (udkommet 1812 i Tales of Fashionable Life, II Series), er hendes betydeligste indskud i litteraturen. Den irske bonde, der hidtil i engelsk litteratur væsentlig havde været et farcemotiv, er her opfattet med sympati og forståelse. Hun var veninde med Walter Scott, der gennem disse og hendes andre irske fortællinger efter eget sigende fik impulsen til Waverley-serien. En anden af hendes bøger bærer titlen Moral Tales, der godt kunde stå som fællestitlen for alt, hvad hun har skrevet, thi det er mere moralen, der dikterer historien, end omvendt. Maria Edgeworths værker udkom i 14 bind 1825. 1848 og 1856, i 10 bind 1870; adskillige af dem er oversatte på fremmede sprog, også på dansk.

Kilder 

 

Forfattere fra Irland
Engelsksprogede forfattere
Romanforfattere fra Irland
Krekling Station

Krekling Station (Krekling stasjon) er en tidligere jernbanestation på Sørlandsbanen, der ligger ved Krekling i Øvre Eiker kommune i Norge.

Stationen åbnede 16. oktober 1874, tre år efter at banen mellem Hokksund og Kongsberg var blevet åbnet som en sidebane til Randsfjordbanen. I 1920 indgik strækningen som en af de første dele i Sørlandsbanen. Stationen blev fjernstyret 13. november 1967. Betjeningen med persontog ophørte 29. maj 1994, hvorefter den tidligere station har fungeret som fjernstyret krydsningsspor.

Litteratur

Eksterne henvisninger 

Stationer på Sørlandsbanen
Jernbanestationer i Norge uden persontrafik
Etableret i 1874
Laudal Station

Laudal Station (Laudal holdeplass) var en jernbanestation på Sørlandsbanen, der lå ved Laudal i Marnardal kommune i Norge. Stationen åbnede som trinbræt i 1946. Senere ophørte betjeningen med persontog, og i dag er stationen helt nedlagt. Den bestod af en kort perron med et læskur af træ.

Eksterne henvisninger 

Stationer på Sørlandsbanen
Nedlagte jernbanestationer i Norge
Etableret i 1946
Jernbanestationer i Agder
Meheia Station

Meheia Station (Meheia stasjon) er en tidligere jernbanestation på Sørlandsbanen, der ligger i Kongsberg kommune i Norge. Stationen åbnede 11. februar 1920 som en del af banen mellem Kongsberg og Hjuksebø. Stationen blev fjernstyret 15. marts 1968. Betjeningen med persontog ophørte 28. maj 1989, hvorefter den tidligere station har haft status af fjernstyret krydsningsspor.

Stationsbygningen er opført i træ efter tegninger af Gudmund Hoel og Jens Flor. I februar 2012 afsluttedes en omfattende restaurering af den bevaringsværdige station med det tilhørende udhus, efter at de et par år i forvejen havde fremstået i dårlig stand. Som afslutning på restaureringen opsattes det gamle stationsskilt, der var blevet genfundet i pakhuset på Krøderen Station.

Stationen ligger i et godt område for friluftsliv, og gennem mange år gik der derfor særlige tog for skiløbere fra Vestbanestasjonen i Oslo.

Litteratur

Eksterne henvisninger

Noter 

Stationer på Sørlandsbanen
Jernbanestationer i Norge uden persontrafik
Etableret i 1920
Helene Fauske

Helene Gigstad Fauske (født 31. Januar 1997 i Bærum, Norge) er en norsk håndboldspiller, der spiller for Brest Bretagne Handball i LFH Division 1 Féminine og tidligere Norges kvindehåndboldlandshold.

Kilder

Eksterne henvisninger 

Håndboldspillere fra Norge
Håndboldspillere fra FC Midtjylland Håndbold
Håndboldspillere fra Stabæk Håndball
Koks (restaurant)

Koks (stiliseret som KOKS) er en færøsk gourmetrestaurant. Oprindeligt var restauranten placeret i Hotel Føroyar i Tórshavn på øen Streymoy, men blev i 2016 flyttet til Kirkjubøur, sydøst for Tórshavn. I april 2018 flyttede Koks til den nye placering ved Leynavatn. 2021 flyttede Koks til Ilimanaq Lodge ved Ilulissat Isfjord i Grønland.

Historie 
I 2015 blev Koks udnævnt som Årets Restaurant i Norden.

I 2016 blev restauranten midlertidigt flyttet ud til andre lande i Europa, i februar var den i Salzburg i Østrig, og i marts og april blev den midlertidigt flyttet til København, hvor den var en pop-up restaurant i Havnegade.

I februar 2017 modtog restauranten én stjerne i Michelinguiden. Koks bruger primært lokale råvarer som fisk, skaldyr og lam. Stjernen blev fornyet i 2018. Den 18. februar 2019 fik restauranten to Michelin-stjerner.

I november 2017 blev Koks nummer to på White Guide Danmarks liste over de bedste restauranter i det danske kongerige. Derudover vandt chefkokken på Koks, Poul Andrias Ziska, prisen som Årets unge kokketalent.

I december 2021 lukkede Koks sin restaurant ved søen Leynavatn og flyttede til Ilimanaq Lodge, Ilulissat Isfjord i Grønland, mens de ventede på tilladelsen til at bygge en ny restaurant ved Fossdalsgjógv nord for Velbastaður på Streymoy. Den 24.08.2022 blev ansøgningen afvist af det færøske fredningsnævn. Restauranten fortsætter i 2023 i Grønland.

Referencer

Eksterne henvisninger 
 KOKS i Ilimanaq

Danske restauranter med Michelin-stjerne
Virksomheder fra Færøerne
Danske virksomheder etableret i 2011
Klara Svensson

Klara Svensson (født 15. oktober 1987 i Höllviken (syd for Malmö) i Sverige) er en svensk professionel bokser. Hun har været WBC Interim Weltervægtsmester siden september 2016.
Hun har to medaljer i EM og 3 medaljer i VM i amatørboksning.

Svensson bokser for Sauerland Promotion og trænes af den tidligere professionelle bokser Joey Gamache fra USA. Hun havde sin debutkamp den 11. juni 2011, hvor hun vandt en 4-omganes enstemmig afgørelse over Andrea Rotaru, der også debuterede.

Den 24. februar 2017 skal hun møde norske Cecilia Brækhus til kamp i The Nordic Rumble i Oslo Spektrum.

Boksere fra Sverige
Rinkeby

Rinkeby er en forstad til Sveriges hovedstad Stockholm. I 2007 havde bydelen 15.051 indbyggere. Ni ud af 10 har anden etnisk baggrund end svensk.

Referencer

Se også 
 Rinkebysvensk

Eksterne henvisninger 

Byer i Stockholms kommun
Ti Trin Ned

Ti Trin Ned er en dansk restaurant beliggende i centrum af Fredericia. Den har siden februar 2017 haft én stjerne i Michelinguiden. Ti Trin Ned blev åbnet i september 2001.

Historie 
Den tyske kok Rainer Gassner mødte den nyudlærte kok Mette Hvarre på Aagaard Kro ved Egtved. De dannede par og besluttede at åbne egen restaurant. De valgte Fredericia, og 9. september 2001 kunne de åbne dørene til Ti Trin Ned. 

Den 22. februar 2017 blev Ti Trin Ned for første gang tildelt én stjerne i Michelinguiden. Den blev fornyet i 2018 og 2019.

I 2019 flyttede Ti Trin Ned fra kælderlokalerne i Norgesgade til en 400 kvadratmeter stor nybygget restaurant på Fredericia Havn.

Referencer

Eksterne henvisninger 
 Ti Trin Neds officielle hjemmeside

Virksomheder i Fredericia
Danske restauranter med Michelin-stjerne
Danske virksomheder etableret i 2001
Kultur i Fredericia
CQ

CQ har flere betydninger:

Indenfor kunst og underholdning 
 CQ (film) - film fra 2001
 La CQ - en Cartoon Network sitcom

Udgivelser 
 CQ Amateur Radio - radioamatør tidsskrift fra USA.
 CQ ham radio - radioamatør tidsskrift fra Japan.
 CQ Press - en udgiver i USA
 Congressional Quarterly - en udgiver i USA
 The Classical Quarterly

Indenfor videnskab og teknologi 
 CQ (kald) - indenfor radiokommunikation, et generelt kald, til alle som modtager det.
 Norinco CQ - en variant af AR-15 riflen.
 Cissus quadrangularis - medicinsk plante fra grape familien.
 Conjunctive query - indenfor database teori
 Adobe Experience Manager - tidligere CQ, et web content management system (CMS)

Andre anvendelser 
 Cadit quaestio - latinsk vending.
 Charge of Quarters et militær udtryk.
 Communication Quotient - indenfor business og organisations psykologi.
 Constellation Airlines - (IATA airline designator CQ)
 Ridder af National Order of Quebec
CQ Amateur Radio

CQ Amateur Radio (og kendt som CQ eller CQ magazine og tidligere som CQ: The Radio Amateur's Journal) () er et tidsskrift for amatørradio entusiaster først udgivet i 1945. Den engelsksprogede udgave læses verden over; den spansksprogede udgave udgives i Spanien som indeholder nogle oversættelser af artikler fra de engelsksprogede artikler fra den engelske udgave og noget europæisk indhold. Tidsskriftet udgives også i Frankrig med delvise oversættelser fra den originale udgave mellem 1995 og 2000 ().

CQ Amateur Radio udgives af CQ Communications. CQ Amateur Radio er baseret på CQ-kaldet; tidsskriftet er ikke associeret med det lignende japanske tidsskrift CQ ham radio.

Se også 
 Worked All Zones
 Friedman, Neil (N3DF), CQ "Small Format" Books, 1947-1984: An Annotated Bibliography, in The AWA Review (Vol. 19, 2006).

Kilder/referencer

Eksterne henvisninger 
 CQ World Wide DX Contest
 CQ World Wide WPX Contest

Amatørradio-tidsskrifter
Tidsskrifter fra USA
CQ ham radio

CQ ham radio er et amatørradio entusiast tidsskrift udgivet månedligt i Japan. CQ ham radio udgives på japansk og dets abonnenter er primært i Japan. Navnet CQ ham radio er afledt af CQ-kaldet.

CQ ham radio er ikke associeret med det lignende navngivne tidsskrift fra USA: CQ Amateur Radio.

Kilder/referencer

Amatørradio-tidsskrifter
Tidsskrifter fra Japan
Restaurant Domestic

Restaurant Domestic er en dansk restaurant, der ligger i Mejlgade i Aarhus. Domestic åbnede i oktober 2015 og har siden februar 2017 haft én stjerne i Michelinguiden.

Historie 
Kvartetten Ditte Susgaard, Christian Neve, Morten Frølich Rasted og Christoffer Norton åbnede 20. oktober 2015 Restaurant Domestic, hvor Christoffer Norton og Morten Frølich Rastad blev køkkenchefer, mens Christian Neve og Ditte Susgaard blev restaurantchefer. De fire havde samlet 32 års erfaring i branchen.

Den 22. februar 2017 blev Restaurant Domestic for første gang tildelt én stjerne i Michelinguiden. Det har restauranten siden fået hvert år.

Referencer

Eksterne henvisninger 
 Restaurant Domestics officielle hjemmeside

Restauranter i Aarhus
Danske restauranter med Michelin-stjerne
Danske virksomheder etableret i 2015
Et glimt af Danmark

Et glimt af Danmark er et quizprogram fra DR, med Sisse Fisker som vært. To livsstilseksperter skal ud fra forskellige oplysninger som området gætte, hvor i Danmark de er landet. Oplysningerne inkluderer bl.a. befolknings statistikker om spise- indkøbs- og arbejdsvaner, lokale attraktioner, skoleforhold og meget andet. I løbet af tre runder skal deltagerne skyde sig nærmere ind på, hvor de befinder sig. For at de ikke har en ide om det på forhånd bliver de med bind for øjnene bragt til stedet med helikopter.

Sæsoner

Sæson 1

Sæson 2

Referencer 

DR-programmer
Tv-quizzer
The Nordic Rumble

The Nordic Rumble var Cecilia Brækhus' anden boksekamp på norsk jord efter ophævelsen af Lov om forbud mod professionel boksning i Norge og ændringen af knockoutloven.

Modstanderen var Klara Svensson fra Sverige og kampen i Oslo Spektrum er blevet udsat til 24. februar 2017, efter at Brækhus blev slået ud af en influenza og ikke bestod den medicinske test før det oprindelige opgør den 28. januar.

Kevin Melhus, Alexander Hagen, Kai Robin Havnaa og Tim-Robin Lihaug bokset egne kampe før støvnet afsluttede med det nordiske opgør mellem Brækhus og Svensson. Den amerikanske bokseannouncer Michael Buffer, manden bag råbet «Let's get ready to rumble», annoncerede opgøret.

Se også 
 The Homecoming

Referencer

Eksterne henvisninger 
 The Nordic Rumble  hos Oslo Spektrum
 The Nordic Rumble  hos Viasat 4

Boksekampe
Boksning i Norge
Sportsarrangementer
The Homecoming

The Homecoming () var den anden boksekampen mellem Cecilia Brækhus og Anne-Sophie Mathis, som blev afholdt 1. oktober 2016 i Oslo Spektrum.

Kampen markerede samtidig ophævelsen av Lov om forbud mod professionel boknsing i Norge, samt ændringen af knockoutloven, og blev annonceret af bokseannounceren Michael Buffer, manden bag råbet «Let's get ready to rumble».

Etter fire amatørkampe besejrede norske Kevin Melhus sin tyske modstander Christian Dulz på knockout i anden omgang af sin profdebut, før Brækhus afsluttede aften med at tage sin 29. sejer ved at slå franske Mathis på teknisk knockout 1.05 sekunder inde i anden omgang.

Program

Referencer

Eksterne henvisninger 
 The Homecoming  hos Oslo Spektrum
 The Homecoming  hos TV3
 Bilder fra innveiingen: The Homecoming  hos Norges Bokseforbund

Boksekampe
Boksning i Norge
Sportsarrangementer
Anne-Sophie Mathis

Anne-Sophie Mathis (født 13. juni 1977 i Nancy i Frankrig) er en fransk tidligere kvindelig professionel bokser. Hun har været verdens­mester fire gange (WBA, WBIF, UBC og WBC). Mathis har tabt mod norske Cecilia Brækhus to gange: 22. september 2012 og 1. oktober 2016 (i Oslo Spektrum) til stævnet kaldet The Homecoming.

Meritter 
 27 sejre heraf 23 på knockout, 1 uafgjort og 5 nederlag.

Referencer

Eksterne henvisninger 
 
 Biografi hos WBAN.org 
 Mathis : "À moi de saisir ma chance" - Interview hos Netboxe.com

Boksere fra Frankrig
Personer fra Nancy
Restaurant 108

Restaurant 108 var en dansk restaurant, beliggende i Strandgade i København. Den blev i februar 2017 tildelt én stjerne i Michelinguiden. 108 blev åbnet i juli 2016 af selskabet bagved restaurant Noma, med Kristian Baumann som køkkenchef og medejer. Restauranten lukkede ved udgangen af september 2020, som følge af tab pga. regeringens restriktioner under coronapandemien.

Historie 
I november 2015 offentliggjorde selskabet bag restaurant Noma, at de i løbet af 2016 ville åbne en ny restaurant i København. Medejer René Redzepi fortalte, at den nye restaurant skulle være med til at selskabet skulle blive en solid forretning. Den nye restaurant skulle være mere "folkelig" end Noma, og med lavere priser for maden.

I januar 2016 tyvstartede personalet på Restaurant 108, da de lånte lokalerne hos Noma, og i 13 uger fra den 20. januar, drev Restaurant 108 som pop-up. Dette kunne ske fordi Noma i den periode havde flyttet alt personalet til Australien, hvor Noma havde en pop-up restaurant.

Arkitekterne Signe Bindslev Henriksen og Peter Bundgaard Rützou fra Space Copenhagen skulle indrette de 431 kvadratmeter i Strandgade 108, som tidligere blandt andet havde rummet et oliedepot. Den 27. juli 2016 åbnede restauranten, og der blev udsolgt de næste tre måneder på et par timer.

Den 22. februar 2017 blev Restaurant 108 for første gang tildelt én stjerne i Michelinguiden, kun seks måneder efter indvielsen. I 2018 blev stjernen fornyet. Restauranten lukkede i september 2020 pga. økonomiske vanskeligheder som følge af regeringens restriktioner under coronapandemien.

Referencer

Eksterne henvisninger 
 Restaurant 108s officielle hjemmeside 

Værtshuse og spisesteder i København
Christianshavn
108
Danske virksomheder etableret i 2016
DX

DX kan henføre til:

Indenfor kunst og underholdning 
 DX (album) - et album fra 2013 af Friendzone.
 D-Generation X - en tidligere professionel brydergruppe.
 Design Exchange - et designmuseum i Toronto.
 Deus Ex - en serie af videospil.

Virksomhed 
 Danish Air Transport (IATA-kode)
 DX Group - et britisk post og logistik selskab.
 Dynex Capital Inc. - ticker symbol DX på NYSE (børs).
 Sunray DX Oil Company - et tidliger amerikansk olieselskab - nu del af Sunoco.

Indenfor videnskab, teknologi og matematik

Biologi og medicin 
 Medicinsk diagnose - forkortet Dx eller Dx.
 DX molekyle eller motif - inden for DNA nanoteknologi.
 Digital radiografi - in DICOM standard.

Datalogi og telekommunikation 
 Dx - en forkortelse anvendt i relation til DOCSIS.
 DirectX - en API samling.
 Double word eXternal - inden for sammenhængen med mikroprocessorerne 386DX og 486DX.
 DXing - en hobby, hvor der lyttes til fjerne radiostationer - kaldet "at DXe".
 DX register - et 16-bit general-purpose X86 mikroprocessor register.

Fartøjer 
 Albatros D.X - en tysk biplan fly prototype fra 1918.
 Bavarian D X - et tysk mættet damplokomotiv fra 1890.
 DX - en klasse af lokomotiver fra London og North Western Railway.
 Fokker D.X - et hollandsk krigsfly fra 1918.
 New Zealand DX class locomotive - KiwiRail

Other uses in science, technology, and mathematics 
 dx - anvendt indenfor infinitesimalregning.

Andre anvendelser 
 510 - et romersk tal DX er det samme som tallet 510.
 Delta Chi
 Deluxe (flertydig)
 Dx (digraf) - indenfor lingvistik.
 U.S. Dollar Index - forkortet USDX.
Bruce Buffer

Bruce Anthony Buffer (født 21. maj 1957 i Tulsa, Oklahoma i USA) er den officielle Octagon announcer for UFC begivenhederne, introduceret på udsendelser som "Veteran Voice of the Octagon". Han er halvbror til bokse og professionel wrestling ring announceren Michael Buffer, og er formand og CEO for deres selskab, The Buffer Partnership. Begge er børnebørn af bokseren Johnny Buff. Buffer har sort bælte i Tang Soo Do og har kæmpet som en kickboxer.

Tidlige liv og MMA-baggrund 
Buffer blev født i Tulsa, Oklahoma. Hans mor, Connie, er af italiensk afstamning. Han startede første gang til kampsport, da han var tretten år gammel og boede i Philadelphia i Pennsylvania, hvor han gik til judo og opnåede grønt bælte. Han flyttede til Malibu i Californien med sin familie i en alder af femten og blev venner med to Chuck Norris-studerende, som introducerede ham til Tang Soo Do, hvor han har anden grad i sort bælte. Han begyndte til kickboxing i tyverne, men blev tvunget til at opgive sporten i en alder af 32 efter at have lidt af sin anden hjernerystelse.

Referencer

Eksterne henvisninger 
 

Kickboksere
Personer fra Tulsa
Postlow

Postlow er en by og kommune i det nordøstlige Tyskland, beliggende i Amt Anklam-Land i den centrale del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.
Indtil 31. december 2004 hørte kommunen under Amt Krien.

Geografi 
Byen er beliggende ca. fem kilometer vest for Anklam på sydsiden af floden Peene ved Bundesstraße B 199 og B 110.

I kommunen ligger ud over Postlow, landsbyerne:
 Görke
 Tramstow
 Görkeburg

Eksterne kilder og henvisninger 

 Byens side  på amtets websted
 Statistik 

Byer i Mecklenburg-Vorpommern
Kommuner i Mecklenburg-Vorpommern
Amt Anklam-Land
Byer i Kreis Vorpommern-Greifswald
KC and the Sunshine Band

KC and the Sunshine Band er en amerikansk musikgruppe fra Hialeah i delstaten Florida, dannet i 1973. De er kendt for hits som; "That's the Way (I Like It)", "(Shake, Shake, Shake) Shake Your Booty", "I'm Your Boogie Man", "Keep It Comin' Love", "Get Down Tonight", "Boogie Shoes", "Please Don't Go" og "Give It Up".

Diskografi

Referencer

Eksterne henvisninger 

 
 

Musikgrupper fra USA
Musikgrupper fra 1973
Discogrupper
Funkgrupper